Es restauren els vitralls de la Casa d’Empara | Diari de Vilanova
Es restauren els vitralls de la Casa d’Empara
Es preveu acabar abans de 2019
Quatre vitralls ja estan restaurats i ara es treballa en els dos restants
Redacció | 17/07/2017 a les 15:45h
Arxivat a: Societat, Eudald R.Amigò, Casa d'Empara, Vitralls
Els vitralls són visibles des del carrer
El projecte Vitralls 2019 preveu la restauració dels sis vitralls situats a la capella de la Casa d’Empara entre els anys 2015 i 2019. Actualment, ja han estat restaurats quatre dels sis vitralls. Dos d’aquests, els més petits i senzills de restaurar, van ser reparats durant el 2015 i van tenir un cost de 12.215 euros. Un altre dels vitralls es va restaurar el 2016 amb un cost de 22.800 euros i un últim vitrall aquest any amb un cost de 23.000 euros. Actualment s’estan restaurant els dos restants.
Aquests vitralls, datats a finals del segle XIX, són obra d’Eudald R. Amigó, amb el seu taller situat a Barcelona i considerat un dels vitrallers premodernista més representatiu de Catalunya.
Els vitralls estan ubicats a la capella neogòtica datada de finals del segle XIX de la Fundació Casa d’Empara, situada a la rambla Josep Tomàs Ventosa número 20, un lloc cèntric tocant a la rambla Principal i el carrer Llibertat.
La restauració dels dos vitralls restants s’està duent a terme amb la col·laboració de Vitralls Bonet, mestres vitrallers i Construccions Contreras, mentre que Josep Orriols s’encarrega del seguiment de l’obra.
Actualment, la capella forma part indissoluble de la vida diària de la casa i el servei religiós també està obert al públic.
Concerts d'Advent per a la Casa d'Empara
Inaugurada la unitat de convivència Santa Lluïsa de Marillac de la Casa d'Empara